open-index/open-wikipedia-markdown huggingface dataset:
Bearded collie

**Bearded collie** (FCI #271) er en britisk fårehund av collietypen, med en meget karakteristisk lang pels som krever regelmessig stell. Rasen har mange likhetstrekk med polsk owczarek nizinny, som noen også mener enten er del av opphavet eller har et felles opphav med bearded collie.

## Opprinnelse

Opphavet til Bearded Collie er omstridt, men en versjon er at en polsk handelsreisende, Karzimicz Grabski, reiste til Skottland for å bytte korn mot et 20-talls får. Med seg hadde han 6 egne gjeterhunder som skulle skille fårene fra flokken på 60 dyr, samt føre fårene trygt tilbake på skipet. Den skotske eieren av fårene ble så imponert av hundenes talent, og fikk byttet til seg et par hunder.

Ettersom behovet for gjeterhunder avtok mot slutten av forrige århundre, ble hundene et mindre vanlig syn. I mangel av annet avlsmateriale ble Old English Sheepdog og Border Collie benyttet. Hundene var arbeidende og ble eid av bønder som i første rekke var interessert i arbeidsegenskapene, og ikke ytre egenskaper. Den første rasestandarden ble skrevet i 1912 av den nystartede Bearded Collie-klubben i Edinburg. Klubben døde ut under andre verdenskrig, så i 1955 ble det dannet en ny klubb i England.

Den moderne hunderasen kan hevdes å ha fått sin nåværende utforming i 1940-åra, da G Olive Willison kom over en tispevalp som hun kalte «Jeannie». Etter å ha lett etter an make fant hun en hann med navnet «Bailey», og gikk igang med avlsarbeidet ved Bothkennar kennels. Disse to hundene kan kalles stamfedre dagens hunder, selv om nok typen er eldre.

Hunder som ligner bearded collie er nevnt i skotske kilder som dateres tilbake til det 16. århundre. Typen har lenge vært kjent i både Nord-England og Skottland, der den ble avlet som gjeterhund for sau. For omkring fem hundre år siden skal hunder som hevdes å være opphavet til polsk owczarek nizinny ha blitt forlatt langs kysten av Skottland. Disse skal ha blitt krysset med lokale fårehunder. Dessverre har ikke dette sagnet latt seg verifisere, men det gjengis i rasestandarden, som The Kennel Club (KC) er ansvarlig for.

Rasen ble anerkjent av American Kennel Club (AKC) i 1976.

## Beskrivelse
Bearded collie er en lett rektangulær og slank hund av middels størrelse. Den er kraftig bygget, men skal ikke virke tung. Rasen skal ha et oppvakt og spørrende uttrykk. Hodet har kraftig snuteparti og bred, flat skalle med middels store hengeører og moderat markert stopp.

Pelsen har dobbelt hårlag. Underpelsen er myk, ullen og tett. Dekkhårene er flate og harde og gir hunden et ragget utseende. Hårlengde og tetthet skal være tilstrekkelig til å gi hunden god beskyttelse. Pelsen skal ikke trimmes. Den kommer i flere fargevarianter, som skifergrå, rødlig fawn, sort, blå, alle nyanser av grå, brun og sandfarge, med eller uten hvite tegninger. Ikke merle.

## Bruksområde
Rasen er våken og livlig, selvsikker og aktiv. Den regnes som en stødig og god gjeterhund og en god brukshund og turkamerat. I dag er rasen mest populær som familiehund og utstillingshund.

## Referanser


## Eksterne lenker
* Norsk Bearded Collie Klubb
Gang Starr

**Gang Starr** var en amerikansk hiphopduo som besto av den rapperen Guru og produsenten DJ Premier.

Duoen anses som en av de mest innflytelsesrike DJ/MC-duoene på 1990-tallet og ga ut flere kritikerroste album i begynnelsen av 90-tallet.
Gang Starrs musikkstil var ofte inspirert av jazz og deres album *Step in the Arena* og *Daily Operation* er ansett som klassikere innen østkysthiphopen. 

I 1993 begynte Guru og DJ Premier å arbeide hver for seg og senere samme år ga Guru ut sitt første soloalbum *Guru's Jazzmatazz, Vol. 1*. Albumet var et av de første som kombinerte et liveband med hiphop-produksjon.

Den 19. april 2010 døde Guru etter en tids kamp mot kreft. 

## Diskografi

### Album
* *[[No More Mr. Nice Guy (Gang Starr album)|No More Mr. Nice Guy]]* (1989)
* *[[Step in the Arena]]* (1991)
* *[[Daily Operation]]* (1992)
* *[[Hard to Earn]]* (1994)
* *[[Moment of Truth (Gang Starr album)|Moment of Truth]]* (1998)
* *[[Full Clip: A Decade of Gang Starr]]* (1999)
* *[[The Ownerz]]* (2003)
* *[[Mass Appeal: Best of Gang Starr]]* (2006)

## Referanser


## Eksterne lenker
* 
* 
*
Mariakirken i Kraków

**Mariakirken i [[Kraków]]** (polsk *Kościół Mariacki*) er en romersk-katolsk mursteinskirke i gotikk fra det 14. århundre ved den nordøstlige kant av markedsplassen i Kraków. Den har en vakker innvendig utforming og er særlig kjent for sitt trealter hogd ut av Veit Stoss. Mariakirken hører til Kraków og Polens mest kjente severdigheter.

Kirkens nåværende form er resultatet av en ombygning fra hallkirke til basilika i årene 1392&ndash;1397. Et karakteristisk element er det sengotiske spiret til det nordlige tårnet (kjent som *Hejnalica*), som med sine 82 m er kirkens høyeste tårn. Spiret til det sørlige tårnet er derimot yngre og kommer fra renessansen.

Fra det nordlige tårnet spilles hver time en trompetmelodi (Hejnał) som er svært kjent for de fleste polakker. Melodien er kort og brytes av plutselig, til minne om en kjent trompetblåser fra det 13. århundre som ble truffet av en pil i halsen mens han spilte melodien for å advare byens borgere mot et mongolsk angrep. Hejnał kan høres over hele landet klokken 12:00 da den sendes live på den polske statsradioen *Polskie Radio Program I*.  

## Se også
* Kraków erkebispedømme
* Jan Matejko (polsk maler)
* Den katolske kirke i Polen

## Referanser


## Eksterne lenker
* 
* Mariakirken i Kraków, 360° virtual Tour
Soroptimist

**Soroptimist** International (SI) er en verdensomspennende organisasjon for yrkeskvinner, som er tilknyttet FN med representanter i FNs organer. Soroptimistene har konsultativ status i FN og Europarådet.

Navnet «Soroptimist» ble laget ved å kombinere de latinske ordene *soror* (søster) og *optima* (best), og kan tolkes som «best for kvinner».

## Formål
Soroptimist International er et globalt kvinnebasert frivillig nettverk med mål om å forbedre kvinners og barns liv worldwide. Organisasjonen er partipolitisk og religiøst nøytral, og samler klubber som jobber for internasjonal forståelse, vennskap, menneskerettigheter og styrking av kvinner i alle samfunn.

Soroptimist International har om lag 66 000 medlemmer i 118 land. Den norske unionen, Soroptimist Norway, er en del av SI gjennom Soroptimist International of Europe og omfatter i overkant av 1 300 medlemmer fordelt på cirka 50 klubber i Norge.

## Historie
Organisasjonen ble grunnlagt 3. oktober 1921 i Oakland, California, i kjølvannet av en serie forberedende møter samme vår.

I 1924 etablerte Suzanne Noël den første europeiske klubben i Paris.

Den første norske klubben ble dannet i Oslo i 1933, inspirert av initiativet fra Paris.

Organisasjonen har vært aktiv i hjelpearbeid under andre verdenskrig i USA og Storbritannia. Soroptimist International fikk konsultativ status i UNESCO i 1948, rådgivende status i FNs økonomiske og sosiale råd (ECOSOC) i 1950, samt status i UNICEF i 1966. Den deltok også ved FNs første verdenskonferanse om kvinner i 1975.

I 1985 opprettet norske soroptimister et utdanningsfond som gir stipend til kvinner i utviklingsland listet på UDs DAC-liste.

## Referanser
Verdensrekordhistorikk på 100 m fri

Den første **verdensrekorden på 100 meter fri for menn** på langbane (50 meter) svømming ble registrert av Federation internationale de natation amateur (FINA) i 1905. På kortbane (25 meter) øvelsene har verdensrekordene blitt registrert siden 3. mars, 1991.

Sist oppdatert 30. juli 2009

## Menn
### Langbane

### Kortbane

## Kvinner
### Langbane

### Kortbane

## Referanser


## Se også
6,8 mm Remington SPC

**6,8 mm Remington SPC** er et kaliber for geværammunisjon som er utviklet i tett samarbeid med individer fra amerikanske spesialstyrker, og markedsføres som et alternativ til 5,56 mm NATO og 7,62 × 39 mm. Amerikanske Barrett Firearms Company har produsert et konverteringssett for M16-familien som heter M468.

## Se også
* 6×45 mm Rem
* 6×45 mm TCU
* 6.5×45 mm TCU
* 6,5 mm Grendel
* .300 AAC Blackout

## Eksterne lenker
* Ballistiske data fra Remington (engelsk)
Bravo-utblåsningen

**Bravo-utblåsningen** var en ukontrollert utblåsning av olje fra et borehull på norsk sektor i Nordsjøen. Utblåsningen skjedde på oljeplattformen Ekofisk B (bravo) på Ekofiskfeltet og varte fra 22. april til 30. april 1977.

## Forløp
Cirka klokken 2200 fredag 22. april 1977 skjedde den første ukontrollerte utblåsingen på norsk sokkel i Nordsjøen. Den skjedde under arbeid med å montere en utblåsingssikring på plattformen i forbindelse med vedlikehold. De 112 om bord på plattformen ble hurtig evakuert etter at alarmen gikk. 

Phillips Petroleum, som var operatør på Ekofiskfeltet, engasjerte allerede samme kveld «Red» Adairs brønndreperfirma i Houston til å stoppe utblåsningen.  Brønndrepere  «Boots» Hansen og Richard Hatteberg fra dette firmaet og tre andre var om bord på plattformen første gang om morgenen  søndag 24. april, og 29. april ankom også «Red» Adair selv.

Få timer etter at nyheten om utblåsningen ble kjent, begynte pressefolk fra hele verden å strømme til Stavanger og Sola. Over 200 internasjonale journalister kom. Pressekorpset konstaterte at det sto dårlig til med oljevernberedskapen. Statsminister Odvar Nordli, industriminister Bjartmar Gjerde og miljøvernminister Gro Harlem Brundtland reiste til Sola dagen etter at utblåsningen startet og hadde møte med oljevernaksjonen og med Phillips Petroleum. Miljøverndepartementet hadde ansvaret for oljevernaksjonen, og Brundtland var den som svarte på spørsmål på vegne av regjeringen på pressekonferansene.

Den 26. april nedsatte Odvar Nordlis regjering en granskingskommisjon, og regjeringen måtte møte i Stortinget og redegjøre for arbeidet med å stoppe utblåsningen.

Alle nordmenns oppmerksomhet var rettet mot arbeidet med å stanse utblåsningen. Etter syv og et halvt døgn, den 30. april klokken 11 om formiddagen, klarte brønndreperne å stoppe utblåsningen.

## Konsekvenser av ulykken
40% av utslippet fordampet, og ved hjelp av oljelenser ble det samlet opp 870 tonn råolje til 3. mai 1977, slik at netto utslipp fra utblåsningen er beregnet til 2500–3000 tonn, ifølge en stortingsmelding fra 1977. Andre kilder oppgir samlet oljeutslipp til 9500 tonn.

Man har ikke kunnet påvise alvorlige følger av ulykken, verken for sjøfugl, fiskebestand eller strender. En av grunnene er trolig at oljen fra Ekofisk er lett. Den fordamper hurtig og brytes raskt ned av vind og bølger. Forskning og erfaringer etter slike utslipp har dessuten vist at den bakterielle nedbrytningen av olje kan være svært effektiv.

## Se også
*Katastrofer og store ulykker i norsk petroleumsvirksomhet
*Liste over oljesøl

## Referanser


## Litteratur
*
*
*
*
* Bravo-ulykken hos Store norske leksikon
Wilanów-palasset

**Wilanów-palasset** (polsk *Pałac w Wilanowie*) er et barokkpalass i bydelen Wilanów i Warszawa. Det ble oppført i årene 1677&ndash;1696 til Polens konge Jan III Sobieski etter tegninger av Augustin Locci, og utbygget av Wilanóws senere eiere. 

Palasset er sammen med sin park og andre omkringliggende bygninger et av den polske nasjonalkulturens mest verdifulle monumenter. Det har overlevd kriger, delinger og okkupasjon uten å miste sin autentiske historiske kvalitet. 

Palassets arkitektur er veldig originalt – det er en blanding av europeisk kunst med gammelpolsk byggetradisjon, der bruken av antikke symboler i palassinteriøret og elevasjonen glorifiserer Sobieski-familien, særlig kongens militære triumfer.

Etter Jan III Sobieskis død i 1696 gikk palasset over til hans sønner, og senere, fra 1720, var palasset sete til de kjente polske magnatfamiliene Sieniawski, Czartoryski, Lubomirski, Potocki og Branicki. I årene 1730&ndash;1733 var palasset residens til kongen August II den sterke.

I 1805 ble et av Polens første offentlige museer åpnet i palasset, etter initiativ av dets datidige eier Stanisław Kostka Potocki. Ved siden av en rik samling europeisk og orientalsk kunst hadde museet utstillinger til minne om Jan III Sobieski og den nasjonale storhetstiden.

Etter andre verdenskrig gikk palasset over til staten, og etter grundig renovering og repatriering av kunstverk plyndret av Tyskland under krigen ble det åpnet for offentligheten igjen i 1962.
Carling Academy Brixton

**Carling Academy Brixton**, også kjent ved sitt tidligere navn **Brixton Academy**, er et stort konsertlokale i Brixton i London. Det er kapasitet til 4921 tilskuere. 

Bygningen ble reist i 1929 og formelt åpnet 19. august det året, som et av fire Astoria-teatre. Mange av de opprinnelige elementene, som art deco-interiøret, er bevart. 

Astoria stengte 29. juli 1972. I september samme år åpnet lokalet igjen under navnet Sundown Centre, men det holdt åpent bare i omkring fire måneder. I mai 1974 ble det søkt om å rive den vernede bygningen (Grade II), og i stedet oppføre et visningsrom for biler og en bensinstasjon. Dette ble det ikke noe av, og bygningen ble holdt ved like. 

I 1981 ble den igjen åpnet som konsertlokale, etter å ha blitt brukt som lager i flere år. Det første arrangementet ved en konsert med UB40. Igjen gikk det dårlig økonomisk, og på grunn av gjeldsproblemer ble lokalet stengt i 1982. Året etter ble det kjøpt av Simon Parkes og gjenåpnet som Brixton Academy. 

Gjennom 1980-årene gikk det stadig bedre. Artister som Eric Clapton, Dire Straits og The Police brukte det som øvingslokale, og det ble filmet musikkvideoer med blant annet Wham! og Culture Club. 

I 1995 ble lokalet kjøpt av Break for the Border, som pusset det opp for en halv million pund. Navnet har siden blitt endret for å få inkludere sponsoren Carling. Lokalet brukes blant annet til utdeling av NMW Awards, som også er sponset av Carling. 

Nærmeste undergrunns- og jernbanestasjon er Brixton stasjon.

## Referanser


## Eksterne lenker
*
Transformers: Cybertron

***Transformers: Cybertron*** er en japansk animasjonsserie om de krigende robotene Transformers som gikk på TV Tokyo i 2005. Den ble også vist på Cartoon Network.

## Handling
Den mest forklarende handlingen må være sangen: «Våre verdener er i fare. For å redde dem og galaksen må vi finne de fire Cyberplanetnøklene før Decepticons kan bruke dem til ondskap. Det er vårt oppdrag. Hotshot, Jetfire, Vector Prime, Landmine, Scattershot, Optimus Prime, transformer og sett i gang».

Serien handler om Autobotene som må finne Cybernøklene før Decepticons. Autobotene kommer opprinnelig fra planeten Cybertron, men de måtte flykte fordi det Sorte-Hullet ville ødelagt hele universet. Autobotene flyktet til vår planet, jorden, der de møtte menneskene Cody, Bud og Lorry som er de eneste som kan høre Omegasekvesene til Omegalåsen (Omegalåsen er tingen man skal sette Cybernøklene i). Autobotenes leder er Optimus Prime og Decepticons' leder er Megatron.

## Eksterne lenker
* 
* 
*
Ed Gein

**Edward Theodore Gein** (1906–1984) var en beryktet seriemorder fra USA. Kun to personer ble bekreftet drept, men det er mistanke om at han drepte totalt seks. I tillegg til drap, stjal han lik fra graver og brukte delene til å lage masker, klær eller møbler. Han lagde også belter av brystvorter, og brukte hodeskaller som suppetallerkener.

16. november 1957 forsvant butikkeieren Bernice Worden. Sønnen hennes fortalte at Gein hadde vært i butikken samme kveld. Da politiet ransakte tomten hans fant de den hodeløse kroppen hennes hengende i et skjul.

I huset hans fant de:
* fire neser
* deler av menneskelige skjeletter
* ni masker laget av menneskehud
* skåler laget av hodeskaller
* ti kvinnelige hoder med toppen skåret av
* menneskehud brukt som setetrekk på flere stoler
* Mary Hogans hode i en plastpose
* Bernice Wordens hode i en striesekk
* ni kjønnslepper i en skoboks.
* hodeskaller på soverommet hans
* organer i kjøleskapet
* et par lepper i persiennesnoren
* et belte laget av menneskelige, kvinnelige brystvorter
* en lampeskjerm laget av ansiktshud

Disse tingene ble fotografert og deretter ødelagt.

Påstanden om nekrofili ble benektet av Gein selv, hvor han påpekte at «de luktet for vondt». 

Ed Gein ble utsatt for omfattende psykologiske undersøkelser, og en rekke eksperter fant ut at han led av schizofreni. Han kunne derfor ikke dømmes til fengsel og ble isolert på et mentalsykehus i Wisconsin.

De amerikanske bøkene, med tilhørende skrekkfilmene *[[Psycho]]* fra 1960 og *[[Nattsvermeren]]* fra 1988, samt skrekkfilmen *[[Motorsagmassakren]]* (1974) har hentet sin hovedinspirasjon fra saken om Ed Gein.

Ed Gein døde 26. juli 1984 av hjertesvikt som følge av kreft. Graven hans i Plainfield Cemetery ble jevnlig vandalisert. Flere biter av gravsteinen hans har blitt slått løs og tatt som suvenirer. I 2000 ble gravsteinen stjålet, men i juni 2001 ble den ble funnet igjen og befinner seg nå i et museum i Waushara County.

## Referanser


## Eksterne lenker
*
ICAO-flyselskapskode

**ICAO-flyselskapskode** er en kode utsendt av International Civil Aviation Organization (ICAO) til flyselskaper. Kodene er unike for hvert selskap, noe IATAs koder ikke er.

Hvert selskap som driver med kommersiell passasjerflyvning får tildelt både en kode bestående av tre bokstaver og et "Callsign".

Et eksempel er:
*Trebokstavskode – CNO
*Callsign – SCANOR
*Operatør – SAS Norge

Enkelte bokstavkombinasjoner er det ikke mulig å få tildelt grunnet forveksling med andre ting (for eksempel SOS). Andre koder hovedsakelig de som starter med Y og Z er reservert for offentlge instanser.

Koden YYY brukes av fly som ikke har noen kode.

## Referanser




## Se også
* Liste over ICAO-flyselskapskoder (X)
Parvati

**Parvati** (sanskrit, 'fjelldatter') eller **[[Uma]]** ('venn, hjelper') er en hinduistisk gudinne som står for den kvinnelige gudskraften, *[[sjakti]]* og er konen til Shiva. Gudinnen blir dyrket i mange former, som den mektige Durga, og inkarnasjoner, som Sati. Hun er kjent under en rekke navn, som *[[Ambika]]* ('mor'),  *[[Bhairavi]]* ('fryktelig'), *[[Gauri]]* ('gyllen'), *[[Kali]]* ('svart'), *[[Lalita]]* ('vakker') og *Sjyama* ('mørk').

## Mytologi
Innen hinduistisk mytologi er Parvati først og fremst den som fikk asketguden Shiva til å vende seg mot den sanselige verden og ikke bare den åndelige. Hun har mange av hans egenskaper, for eksempel evnen til å gjennomføre askese og å danse. Hun er mor til Ganesha og Murugan selv om hun ikke har født noen av dem på den tradisjonelle måten som menneskene gjør. Hun formet Ganesha i «leire» og bringte ham til verden på den måten.

Historien om Parvati forteller at hun var datter av Himavat, reinkarnasjonen av Sati, som også hadde vært gift med 
Shiva før hun døde. Parvati er gudinne for hjemmet,familien og ekteskapet.

## Navnet Parvati
Parvati er brukt som jentenavn blant hinduer, men andre navn på gudinnen som Uma, Gauri og Lalita, er mer utbredt.

## Eksterne lenker
* Store norske leksikon, ''Parvati''
Ullandhaugtårnet

**Ullandhaugtårnet** er et telekommunikasjonstårn og landemerke på Ullandhaug i Stavanger. Tårnet ble bygget i 1964 av det daværende Televerket og er 64 meter høyt. Selve toppen av Ullandhaug er en stein som ligger 138,95 moh. ved siden av selve tårnet. Steinen er vel en meter høy slik at toppen av tårnet rager 202 meter over havet, hvilket gjorde masten til Stavangers høyeste punkt medregnet byggverk frem til kommunesammenslåingen av Stavanger, Rennesøy og Finnøy da Bandåsen på Ombo tok over som høyeste punkt. Tårnet drives nå av Lyse. Det går trapp et par etasjer opp fra bakkeplan til et utsiktsplatå som er åpent for allmenheten. Det er en liten kafé på utsiktsplatået som er åpen fra klokken 12:00 til 15:00 på søndag i månedene februar-juni og august-desember.

## Historie
I 1896 ble Haraldstårnet bygget til minne om slaget i Hafrsfjord på plassen der Ullandhaugtårnet ligger i dag. En del av tårnet ble ødelagt under 2. verdenskrig, og resten ble revet i 1963. I 1964 bygde Televerket Ullandhaugtårnet ved restene.

I november 2001  fikk daværende ordfører i Stavanger et brev fra ei fem år gammel jente. Ordføreren tok kontakt med Telenor, som likte ideen og satte den ut i livet. Den 7. desember samme år ble julelysene tent for første gang. Lysene tennes første søndag i advent hvert år og varer hele julen.

## Referanser
Serhij Hontsjar

:*For den russiske ishockeyspilleren, se [[Sergej Gontsjar]]*

**Serhij Mykolajovytsj Hontsjar** (ukrainsk: Сергій Миколайович Гончар, russisk Сергей Гончар – Sergej Gontsjar) født 3. juli 1970 i Rivne) er en ukrainsk tidligere profesjonell landeveissyklist. Han er tidligere verdensmester på tempo, og i 2006 bar han den gule trøya i Tour de France etter en temposeier på den 7. etappen.

## Navnet
Navnet hans blir ofte feiluttalt som «Hontsjr», men korrekt uttale er «Gontsjar». Den ukrainske bokstaven Г blir uttalt som «h», mens den russiske bokstaven Г blir uttalt som «g». Selv om han er ukrainsk, velger Gontsjar selv å uttale navnet sitt som en russer ville ha gjort, «Sergej Gontsjar».

## Sykkelkarrieren
Tempo-teknikken hans har blitt kritisert, men er likevel meget effektiv. Hontsjar beveger overkroppen frem og tilbake for å få mest mulig ut av de tunge girene. Han er en av verdens beste temposyklister, noe han har bevist både i VM, Tour de France og Giro d'Italia. I 2004 kom han på andreplass i sammendraget i Giro d'Italia.

Den 7. juni 2007 kunngjorde T-Mobile at Hontsjar ikke ville få fornyet sin daværende kontrakt, som var gyldig ut 2007-sesongen. Årsaken var at han ble tatt med «unormale blodverdier» i en intern test i laget tidligere i sesongen. Han fikk derfor ikke delta i Giro d'Italia 2007. T-Mobile påla Hontsjar å ta flere blodprøver, og basert på disse og annen informasjon, ble han 17. juni 2007 sparket fra laget.

## Referanser


## Eksterne lenker
*
Guillermo Stábile

**Guillermo Stábile** (1905–1966) var en argentinsk fotballspiller og trener. Han ble toppscorer i fotball-VM 1930. Han spilte bare fire landskamper for , og scoret åtte mål, alle i det samme VM-sluttspillet hvor Argentina kom til finalen, men tapte for . 

Stábile spilte blant annet for SSC Napoli i Italia og trente Argentinas landslag fra 1939 til 1960.

## Eksterne lenker
*
Verdensrekordhistorikk på 100 m medley

**Verdensrekorden på 100 meter [[medley svømming|individuell medley]]** kan bare bli satt i kortbanebasseng (25 meter).

## Menn
### Kortbane

## Kvinner
### Kortbane

## Referanser
Deutschland im Herbst

***Deutschland im Herbst*** («Tyskland om høsten») er en tysk antologifilm fra 1978 som tar for seg det tyske samfunnet umiddelbart etter den tyske høsten i 1977. Filmen er en collage som delvis består av dokumentariske deler og delvis av scenisk fortellende kortfilmer. Den er et fellesprosjekt laget av 11 regissører som regnes til tradisjonen kjent som ny tysk film, bl.a. Rainer Werner Fassbinder, Volker Schlöndorff og Alexander Kluge. Arbeidet med filmen begynte før jul i 1977.

## Referanser


## Eksterne lenker
*
Farafra

**Farafra** (arabisk: لفرافرة) er den minste oasen i Matruh-regionen i den nordvestlige delen av Egypt. Den ligger i Den libyske ørken, omtrent midtveis mellom oasene Dakhla og Bahariya. 

I Farafra ligger én landsby, med anslagsvis 5&nbsp;000 innbyggere (2002), og den er for det meste bebodd av lokale beduiner. Deler av landsbyen har komplette kvarterer med tradisjonell arkitektur; enkel, glatt og jordfarget. I nærheten av Farafra finnes også de varme kildene ved *Bir Setta og *El-Mufid*-sjøen.

Farafras hovedattraksjon er den *Hvite ørken* (kjent som *Sahara el Beyda*, hvor ordet *sahara'' betyr «ørken»). Egypts hvite ørken ligger 45&nbsp;km nord for Farafra. Ørkenen har en hvit, fløteaktig farge og massive klippeformasjoner av kritt, dannet av sandstormene i området. Farafraørkenen er et populært sted for campingturer for mange skoler i Egypt.

## Eksterne lenker
* Reiseguide
Ernst Bojesen

**Ernst Bojesen** (1849–1925) var en dansk redaktør og forlegger. 

Bojesen var direktør i *Nyt Nordisk forlag* inntil dette i 1903 ble slått sammen med Gyldendal. Fra 1903 til 1914 var han en av to direktører i Gyldendal. 

Som forlegger og redaktør utga han blant annet juleheftene *Børnenes juleroser* (1884–1930) og dets enklere halvsøster *Juletid* (1894–1944), og vittighetsbladet *Blæksprutten*.

## Referanser
Hammersmith Apollo

**Hammersmith Apollo** er et konsert- og teaterlokale i Hammersmith i London. Det ble åpnet i 1932 og var opprinnelig kjent som **Gaumont Palace Hammersmith**. I 1962 fikk det navnet **Hammersmith Odeon**, et navn mange fortsatt bruker enten fullt ut eller i form av kortversjonen *Hammy-O*. 

Det het så en kort periode Labatt's Apollo etter at en sponsoravtale ble inngått med Labatt, og fikk så navnet Hammersmith Apollo. I 2002 fikk det nok en gang nytt navn, Carling Apollo, på grunn av en sponsoravtale med Carling. I 2006 gikk man tilbake til navnet Hammersmith Apollo. 

Lokalet har 5039 seter og 3632 ståplasser. Det brukes både til konserter og andre forestillinger.

## Referanser


## Eksterne lenker
*
Sarah Wayne Callies

**Sarah Wayne Callies** (født **Sarah Anne Callies**; født 1977) er en amerikansk skuespiller.

Sarah Wayne Callies spilte doktoren Sara Tancredi i TV-serien *[[Prison Break]]*. Hun spilte også Lori i tv-serien *[[The Walking Dead]]*.

I 1996 var Sarah nominert for «Best young supporting actress» på «Young artist awards».
Callies har hatt mange både små og store roller før, mest gjesteroller, f.eksempel i *[[Law and Order]]*, Queens supreme og *Whisper*.

Sarah Wayne Callies fikk sitt første barn, en jente, med ektemannen Josh Winterhalt i juli 2007.

## Referanser


## Eksterne lenker
*
Vilhelm Andreas Wexelsen

**Vilhelm Andreas Wexelsen** (1849–1909) var en norsk teolog og Venstrepolitiker. Han var biskop i Trondheim, og kirkestatsråd i to regjeringer. Han var også stortingsrepresentant i fem perioder, og ordfører i to kommuner.
## Liv og virke
Han var sønn av presten Frederik Wexelsen og far til blant andre revykunstneren Per Kvist og Anna Beate Evang. Han var bestefar til Karl Evang og Wilhelm Evang.

Wexelsen ble cand.theol. ved Universitetet i Oslo i 1872. Han var sokneprest i Kolvereid fra 1877 til 1884, og i Overhalla fra 1884 til 1891. Han var ordfører i Kolvereid fra 1878 til 1884, og ordfører i Overhalla 1889 til 1891. 

Han var stortingsrepresentant i fem perioder 1882-91 og 1894-1899; først for Nord-Trøndelag (Nordre Trondhjems amt), deretter for kjøpstedene Trondhjem og Levanger. Wexelsen ble regnet som grundtvigianer. I 1884 framsatte han sammen med Lars Oftedal og fire andre stortingsmenn et forslag som blant annet gikk ut på at lekfolk skulle få tale i kirkene. Forlaget ble vedtatt av Stortinget, men ikke sanksjonert av departementet.

Han var kirkeminister fra 1891 til 1893, og fra 1898 til 1903. Wexelsen var også skoledirektør i Trondhjems stift fra 1896 til 1898, og formann for fattiglovkommisjonen av 1896.

I 1905 ble han biskop i Trondheim, som biskop foresto han kroningen av kong Haakon og dronning Maud i 1906.

### Wexelsen-plakaten

I 1898 sendte han ut "*Instruks angaaende brugen af [[Nordsamisk|lappisk]] og [[Kvensk|kvænsk]] som hjælpesprog ved undervisningen i folkeskolen, hvor dette af kirkedepartementet er tilladt i henhold til landsskolelovens § 73, 2 led.*" Ifølge denne instruksen skulle samiske og kvenske elever bare undervises på norsk. Samisk og kvensk skulle "*ikke Bruges i videre udstrækning, end forholdene gjør uomgjængelig fornødent.*" Denne fornorskingsinstruksen var gjeldende til 1963, og ble etter ministeren kalt "Wexelsen-plakaten".

## Utmerkelser
Wexelsen ble utnevnt til ridder av 1. klasse av St. Olavs Orden i 1892, og forfremmet til kommandør av 1. klasse i 1899. Han var dessuten kommandør av den svenske Nordstjerneordenen.

## Bibliografi
* *Fra presten Fredrik Wexelsens liv og gjerning, *1904
* *Folkekirke og kirkeforfatning, *1908

## Referanser




## Eksterne lenker
* 
*
Norske rekorder i svømming

**Norske rekorder i [[svømming]]** godkjennes offisielt fra Norges Svømmeforbund.

## Gjeldende norgesrekorder
### Langbane
#### Menn

#### Kvinner

### Kortbane
#### Menn

#### Menn (bestenotering landslag)

#### Kvinner

#### Kvinner (bestenotering landslag)

## Se også
*Norske juniorrekorder i svømming
*Nordiske rekorder i svømming
*Europeiske rekorder i svømming
*Olympiske rekorder i svømming
*Verdensrekorder i svømming

## Referanser




## Kilder
* medley.no: Norske rekorder i svømming
Akademie der Bildenden Künste München

**Akademie der Bildenden Künste München** (Münchens akademi for bildende kunst) er et av de eldste og mest betydelige kunstakademier i Tyskland.

Det går tilbake den såkalte «tegneskolen», som allerede ble kalt akademi (*Zeichnungs Schule respective Maler und Bildhauer academie*), og som ble grunnlagt av kurfyrst Maximilian III i 1770. I 1808 ble akademiet grunnlagt i dagens form av kong Maximilian I under navnet *Königliche Akademie der Bildenden Künste*. Akademiets første direktør var Johann Peter von Langer, som tidligere hadde vært leder for Kunstakademie Düsseldorf. I 1824 ble han etterfulgt av Peter von Cornelius. I 1886 flyttet akademiet inn i dagens bygning, et palassaktig nybygg i tre fløyer oppført av Gottfried von Neureuther mellom 1876 og 1885 ved Seiersporten.

Akademiet var både en utdannelsesinstitusjon og et kunstnersamfunn. Fra midten av 1800-tallet var akademiet et av de mest ansette i verden.

## Litteratur

* Anna Mary Howitt: *An Art-Student in Munich*. London 1853 (Google Books)

## Eksterne lenker
*
Windows NT 4.0

**Windows NT 4.0** er et operativsystem som ble lansert juli 1996 av Microsoft som en del av Windows NT-familien til Microsoft. Det var forøvrig ett av de første operativsystemene som benyttet seg av startlinjen.

## Informasjon
Windows NT 4.0 ble gitt ut i 1996
Windows NT 4.0 var en slags videreutvilking av Windows 95, og NT 4.0 kom også med kjente Start-linja, 
men disse versjonene ble laget mer for bedrifter.
På Windows NT 4.0 Workstation var det muligheter for spill o.l. Men var egentlig laget for å bli brukt i jobbsammeneheng.

Serversystemene til Windows NT 4.0 skulle også gjøre alt sammen lettere for bedrifter. Dette systemet var utrolig mye lettere å sette opp enn de gamle serversystemene som Windows 3 versjonen hadde, slik at det også ble lettere å feilsøke systemene.
Det finnes fortsatt flere bedrifter hvor man finner man gamle servere som er i full bruk og som fortsatt kjører Windows NT 4.0 serversystemene.

Siden Windows NT 4.0 hadde den kjente startlinja ble det ganske kjent rundt omkring.

## Utgaver
* Windows NT 4.0 Workstation
* Windows NT 4.0 Server
* Windows NT 4.0 Server Enterprise Edition
* Windows NT 4.0 Terminal Server
* Windows NT 4.0 Embedded

## Oppdateringspakker
Det ble gitt ut 4 oppdateringspakker (eller Service Pack) Windows NT 4.0
Disse pakkene var mulig å laste ned og få på CD.

Her har du en tabell hvor det står når Microsoft slapp ut sine Service Pack oppdateringspakker til Windows NT 4.0

## Se også
### Arbeidsstasjoner
* Windows 2000
* Windows ME (sluppet senere som en hjemmeutgave til Windows 2000)
* Windows XP
* Windows Vista

### Server
* Windows 2000 Server
* Windows Server 2003

## Eksterne lenker
*
Nytrømoen

**Nytrømoen** er et idrettsanlegg på Tynset. Det inneholder klubbhus, fotballbane med naturgras, friidrettsanlegg, kunstgrasbane og skøytebane (vinter). Kunstgrasbane ble bygget i 2006 og hadde offisiell åpning 20. mai 2007. Anlegget eies av Tynset Idrettsforening. 

## Noter



## Referanser




## Eksterne lenker
* Tynset Idrettsforening (eier)
** Nytrømoen kunstgrasbane på Tynsetidrett.no
;Fotball
* Nytrømoen idrettsplass på Norges fotballforbund's nettsider
;Skøyter
* 
*
Ebenezer Cobb Morley

**Ebenezer Cobb Morley** (født 16. august 1831, død 20. november 1924) var en engelsk idrettsmann. Han regnes som mannen bak Football Association (FA) og fotballens moderne regelverk og organisering.

Han ble født i Hull, men flyttet til Barnes i London i 1858. Han grunnla i 1862 Barnes Club, som ble en av grunnleggerklubbene i FA. Som fotballspiller debuterte han i 1863 i en kamp mot Richmond. 

I 1863 var han kaptein for en klubb i Mortlake. Han skrev det året til avisen *Bell's Life*, og foreslo opprettelsen av et regulerende organ for fotballen. Dette førte til møtet på Freemason's Tavern hvor FA ble grunnlagt. Morley var FAs første sekretær fra 1863 til 1866, og dens andre president fra 1867 til 1874. Han skrev det første moderne regelsettet, *Laws of the Game*, i sitt hjem i Barnes. Morley skåret selv i den første kampen spilt etter reglene, mellom et sammensatt London-lag og Sheffield FC den 31. mars 1866. 

Av profesjon var han advokat. Han var også en ivrig roer, og grunnla Barnes and Mortlake Regatta, som han var sekretær for 1862&ndash;1880. Han satt i Surreys grevskapsråd for Barnes fra 1903 til 1919, og var fredsdommer.

## Referanser
Wilhelm von Lindenschmit den yngre

**Wilhelm von Lindenschmit den yngre** (født 20. juni 1829 i München i Tyskland, død 8. juni 1895 samme sted) var en tysk maler.

## Liv og virke
### Bakgrunn
Han var sønn av Wilhelm Lindenschmit den eldre og fikk sin første kunstundervisning av onkelen Ludwig Lindenschmit den eldre i Mainz. Fra 1844 studerte han ved kunstakademiet i München og øvet seg ved siden av i xylografi og litografi.

### Kunstnerkarriere
Etter farens død studerte han ved Städelsches Institut i Frankfurt am Main og ved akademiet i Antwerpen. Senere flyttet han til Paris, der han malte flere kjente malerier, bl.a. *Die Gräfin von Rudolstadt und Alba* og *Ernte* (begge i Hamburger Kunsthalle). 

I 1853 kom han tilbake til Tyskland og bodde noen år i Frankfurt, hvor han bl.a. malte bildene *Gefangennahme Franz I. in der Schlacht bei Pavia*, *Eine Episode aus der Geschichte des Lützowschen Freikorps* (1861), *Der Tod Franz von Sickingens* (1861) og *Reformatorenversammlung in Marburg* (1862). Alle finnes idag i Germanisches Nationalmuseum.
 
Lindenschmit flyttet i 1863 til München, og malte der bl.a. bildene *Der Fischer und die Nixe* (Schackgalerie), *Jahreszeitenfriese* og *Currendschüler Martin Luther an der Thüre der Frau Ursula Cotta um Brod singend*.

Andre viktige bilder omfatter:
* *Stiftung des Jesuitenordens* (1868)
* *Der junge [[Luther]] bei Andreas Proles* (1869)
* *Die Klosterfreuden* (1869) 
* *Ulrich von Hutten im Kampf mit französischen Adligen * (1869) (Museum zu Leipzig). 

I 1875 ble han professor ved akademiet i München.

I 1883 og 1884 dekorerte han rådhussalen i Kaufbeuren med historiske og allegoriske veggmalerier. Han fullførte i 1886 et stort, figurrikt historiebilde, *Einzug Alarichs in Rom*.

Som kolorist utmerket Lindenschmit seg gjennom sin bruk av halvmørke. I flere av bildene er imidlertid bruken av bruntoner noe i overkant. I senere bilder er farvebruken rikere.

## Referanser
Ludwig von Löfftz

**Ludwig von Löfftz** (født 21. juni 1845 i Darmstadt i storhertugdømmet Hessen, død 3. desember 1910 i München) var en tysk maler.

## Liv
Löfftz lærte seg først tapetseringshåndverket og arbeidet seks år i dette yrket. Han gikk så på kunstskolen i fødebyen, og deretter fra 1870 på kunstakademiet i Nürnberg og fra 1871 på kunstakademiet i München. En av hans viktigste lærere her var Wilhelm Diez. I 1873 deltok han på verdensutstillingen i Wien med genrebildet *Der Spaziergang*. I 1874 ble han ansatt som hjelpelærer ved akademiet og ble senere utnevnt til professor. Da Diez gikk av som leder for malerklassen overtok Löfftz denne. Til hans elever hørte Georgios Jakobides og Theodor Kittelsen.

## Verk
Löfftz' verker orienterte seg i form og innhold mot tyske og nederlandske mestre fra det 16. og 17. århundre. Blant hans viktigste verker var:

* *Der orgelspielende Kardinal* (1876)
* *Geiz und Liebe* (1879)
* *Pieta* (1883)

Hans kunst var preget av renhet og korrekt tegning, og av mesterlig behandling av mørket.

## Referanser


## Litteratur
*
Fredrik Grønningsæter

**Fredrik Grønningsæter** (1923–2016) var biskop for Den norske kirkes bispedømme Sør-Hålogaland fra 1982 til 1992. Hans foreldre var Fredrik og Katharina (født Ottesen) Grønningsæter. Faren var sogneprest i Stranda og deretter i Ringsaker. En av hans oldefedre på morsiden var Carl Peter Parelius Essendrop, biskop i Hålogaland og Oslo.

Grønningsæter ble i 1951 cand.theol. ved Det teologiske menighetsfakultet i Oslo. Samme år ble han ordinert av biskop Johannes Smemo til tjeneste i Norges KFUM.

Han tjenestegjorde deretter som hjelpeprest i Stranda i 1954, ved Nidarosdomen fra 1957 til 1962, og som sokneprest i Gimsøy i Lofoten fra 1962 og ved Oslo domkirke fra 1972 til 1982. Han var også studentprest i Oslo.

Grønningsæter var formann i Den norske kirkes presteforening fra 1972 til 1976. Han ble utnevnt som biskop i Sør-Hålogaland i 1982 og gikk av som biskop i 1992.

I 1983 ble han den første mottaker av Brobyggerprisen, en pris som deles ut av Norske kirkeakademier.

Grønningsæter var eneste geistlige som i aktiv tjeneste medvirket i to kongesigninger i Nidarosdomen: den første da Kong Olav V ble signet 22. juni 1958, og den andre da Kong Harald V sammen med dronning Sonja ble signet 23. juni 1991.

## Familie
Fredrik Grønningsæter er far til Arne Grønningsæter, tidligere medlem og leder av Oslo bispedømmeråd.

## Referanser
Paul Delvaux

**Paul Delvaux** (født 23. september 1897 i Anheit, i provinsen Liège, død 20. juli 1994 i Veurne) var en belgisk maler som var løst tilknyttet surrealismen.

## Biografisk

Delvaux ble født i den delen av Belgia som kalles Flandern som sønn av en sakfører. Han fikk en klassisk dannelse med musikktimer, gresk og latin. Han leste mye, fra Homer til Jules Verne. Dette satte spor allerede i hans tidligste tegninger, som hadde mytologiske motiver.

Hans foreldre mislikte at han ville bli kunstner, så han gikk på kunstakademi i Brussel, men på linje for arkitekter. Like fullt holdt han seg med å male og holdt utstilling i 1925 med klassiske landskapsmalerier.

I 1926 så han for første gang bilder av Giorgio de Chirico. Disse gjorde nok inntrykk, men satte foreløpig ikke spor i det han selv gjorde. Tidlig i 1930-årene fant han mere interesse i en samling kuriositeter i *Spitzner Museum*. Der var blant annet noen skjeletter og Venus mot rød fløyelsbakgrunn og andre motiver som etterhvert dukket opp i bildene. Etterhvert i 1930-årene begynte han også å ta opp elementer fra René Magritte, både med valg av motiver og med å plassere hverdagslige figurer i uventede situasjoner eller uventede figurer i hverdagssituasjoner. 

Hans mest kjente bilder: «Hendene» (1941) og «Den sovende Venus» viser begge avkledde kvinner i absurde miljøer, og kan sies å være metafysiske malerier i de Chirico-stil. Han betraktet likevel ikke seg selv som surrealist i *den skolastiske betydning av ordet*. Rombaut skriver også at «Delvaux alltid opprettholdt en særskilt kontakt med sin egen barndom, som er den underliggende motivasjonen for arbeidene og alltid dukker opp i dem. Denne «indre barndom» var det som førte ham til den poetiske dimensjonen i kunsten.»

Andre av hans senere verker inneholder avkledde kvinner på vandring eller henslengt og i ferd med å gjøre underlige gester fulgt av skjeletter eller forstyrrede vitenskapsmenn. Ut over disse motivene, som han gjerne gjentok, finnes perspektivforvrengte landskaper og en serie med skjeletter som korsfester eller henretter hverandre på andre måter (1950-årene).

Sent på 1950-tallet laget han en serie bilder der en liten pike står i natten og ser på jernbanetog. Tog var noe som fascinerte ham fra barndommen av.

I 1959 laget han et sort veggmaleri i *Palais du Congrès* i Brussel, et av flere store utsmykningsarbeider han gjennomførte i sine senere år. Han ble direktør for det kongelige kunstakademiet i 1965, og fikk et museum (Paul Delvaux museet) åpnet før han døde i 1994.

## Se også
* Surrealisme

## Noter


## Referanser
* Rombaut, Marc (1990). *Paul Delvaux*. New York: Rizzoli. ISBN 0-8478-1201-4

## Eksterne lenker
* Paul Delvaux Foundation
* Biografi på Guggenheim Museum Website
Wilhelm Bøckman

**Peter Wilhelm Kreydahl Bøckman** (født 6. august 1851 i Håland, død 23. mai 1926 i Oslo) var biskop i Hålogaland (1893–1909) og Nidaros (1909-1923).

Bøckman ble cand.theol. ved det teologiske fakultet ved Universitetet i Oslo i 1873. Han hadde stillingen som bestyrer av ''Volda lærarhøgskule'' fra 1873 til 1877. Deretter gjorde han tjeneste som stiftskapellan i Bergens stift (1877), sokneprest i Skånevik (1879) og domprost i Tromsø (1890).

I 1893 ble han biskop i Hålogaland, og fra 1909 til 1923 var han biskop i Nidaros – de to siste årene på overtid på Kirkedepartementets oppfordring.

Han var yngre bror av stadsfysikus Marius Friman Bøckman, far til Kristian Lerche Bøckman, bestyrer på Røros kobberverk, farfar til professor Peter Wilhelm Bøckman og oldefar til zoologen Petter Bøckman.

Wilhelm Bøckman ble utnevnt til ridder av 1. klasse av St. Olavs Orden i 1894, og forfremmet til kommandør av 1. klasse i januar 1904.

## Referanser




## Eksterne lenker
* 
*Wilhelm Bøckmans private arkiv finnes ved NTNU Universitetsbiblioteket
Gammelpersisk

**Gammelpersisk** er et utdødd språk som ble talt i Iran fra ca. 600  til ca. 300 f.Kr. **Aryan** var navnet som ble gitt til språket av Achaemenid-kongene. Gammelpersisk er ved siden av avestisk det eldste iranske språket. Det er klassifisert i gruppa vestiranske språk, som er en undergruppe av indoiranske språk (som igjen er en undergruppe av indoeuropeiske språk.

## Se også
*Persisk

## Eksterne lenker
* P. Oktor Skjaervo: ''Introduction to Old Persian''
* Dessifrering av gammelpersisk kileskrift 
* Det gammelpersiske alfabetet , *Livius.org*
* Tekster på gammelpersisk
Martin Vráblík

**Martin Vráblík** (født 4. juli 1982) er en tsjekkisk alpinist.

Han er blitt tsjekkisk mester i storslalåm tre ganger. Hans fremste mesterskapsplassering er en 12.-plass i kombinasjonsøvelsen under OL 2006 i Torino. 

## Referanser


## Eksterne lenker
*
Gamle Fredrikstad stadion

**Gamle Fredrikstad stadion** var et idrettsanlegg i Fredrikstad. Frem til 2006 var stadionet Fredrikstad Fotballklubbs hjemmebane. Anlegget lå i bydelen Trosvik, like øst for Trosvik Torv og ble innviet i 1914, og het opprinnelig *Fredrikstad Idræts- og Fotbaldplads*. Anlegget ble revet i 2011, og et nytt boligkompleks på tomten har fått navnet **Gamle stadion**.

## Utforming
Banen hadde opprinnelig løpebaner og andre fasiliteter knyttet til friidrett rundt gressmatta. 15. mars 1973 ble Fredrikstad Idrettsforening (FIF) løst ut av Fredrikstad stadion med 550&nbsp;000 kroner og friidrettsfasilitetene ble i etterkant fjernet. FIF benytter i dag det tradisjonsrike Lisleby stadion.

Stadionet bestod av en hovedtribune i sør-enden med kun sitteplasser, ståtribunen «Klokkesvingen» i øst, ståtribunen «Gressviktribunen» og klubbhuset vest for banen, og en sitte- og ståtribune i nord.

## Riving og nybygg
Anlegget bar etterhvert preg av å være gammeldags, lite og nedslitt og allerede på 1970-tallet ble det debattert å bygge et nytt og mer moderne stadion. Det var ikke mulig å utvide anlegget der det lå med gater, hus og hovedveier rundt på alle fire sider, men tanken på å flytte til et annet sted var vond å svelge for mange. Dessuten rykket FFK ned fra toppdivisjonen i 1984, og det gjorde det rent finansielt nokså umulig å bygge nytt. Det var ikke før utpå 2000-tallet at klubben lå godt nok an økonomisk og sportslig til at et nytt stadion kunne realiseres. Majoriteten av supportere hadde på det tidspunktet også vennet seg til tanken på at de måtte dra et annet sted for å se hjemmekampene og plassering av nytt stadion ble besluttet lagt til det gamle FMV-området på Kråkerøy (nå kalt Værste). Byggestart for det nye idrettsanlegget var 16. september 2005.

Den 5. november 2006 spilte FFK og Rosenborg 1-1 i den siste offisielle eliteseriekampen på gamle Fredrikstad Stadion. Øyvind Hoås fikk æren av å score det siste målet. 10&nbsp;500 tilskuere var til stede da FFK avsluttet 92 års fotballhistorie på Holmen. På Gamle Fredrikstad Stadion ble det spilt inn totalt 20 pokaler. Elleve cup- og ni seriemesterskap.

Eliteseriefotballen ble flyttet til nye Fredrikstad stadion i 2007, men Gamle Stadion forble i bruk noen år til, som treningsbane og for kamper i lavere divisjoner.

Den siste offisielle kampen noensinne på den ærverdige banen ble spilt den 29. april 2011 i 6. divisjon mellom kameratgjengen Bror av Fredrikstad og Årum-laget Borgar. Hjemmelaget vant kampen 2-1 og det aller, aller siste målet ble satt inn av Peter Stenstrøm.

Rivingen av de gamle tribunene startet 12. juli 2011 og i oktober samme år var det ingen spor igjen av det som en gang var FFKs hjemmebane i 92 år.På tomta der anlegget lå, har det blitt bygget et boligkompleks med selveierleiligheter. Boligkomplekset har fått navnet «Gamle stadion».

## Se også
*Fredrikstad stadion

## Referanser
Fylkestingsvalg i Nordland

## 2003

Nordland fylkeskommune innførte i 1999 parlamentarisk styringsmodell. Fylkesrådet som ble dannet etter valget i 2003 er en koalisjon mellom Ap og SV, opprinnelig med støtte fra Sp, senere med støtte fra Kystpartiet. Fylkesrådets leder er Odd Eriksen (Ap).

## Se også
* Nordland
Langkjøring

Langkjøring er en aerob treningsmetode i forbindelse med utvikling av fysisk utholdenhet. Det er vanlig å skille mellom vanlig langkjøring og hurtig langkjøring, en metode med kortere arbeidstid og høyere tempo. Treningsmetoden langkjøring kommer under «kontinuerlig arbeid», i motsetning til «intervall-arbeid».

## Om metoden langkjøring
Langkjøring er som navnet tilsier en treningsmetode som krever en viss varighet, det kan være fra ca. 30 minutter til flere timer. Intensiteten på trening av langkjøring skal være forholdsvis lett, og pratetempo er anbefalt, det vil si et tempo hvor man fortsatt kan holde en samtale. Et slikt tempo tilsier en arbeidspuls på 55 % til 85 % av utøverens maksimale hjertefrekvens. Langkjøring kan utføres på sykkel, langrenn og som svømming, men forbindes oftest med løping. Underlaget bør være forholdsvis flatt og jevnt, og dersom terrenget blir for kupert bør gjerne farten reduseres i motbakker, siden det er gunstig å holde hjertefrekvensen forholdsvis stabil gjennom økten.

## Om metoden hurtig langkjøring
Hurtig langkjøring gjennomføres med markert høyere intensitet enn vanlig langkjøring, her vil arbeidsvarigheten kunne være fra 10 minutter til i overkant av en time. Intensiteten skal være høy, med en arbeidspuls på 85 % til 95 % av utøverens maksimale hjertefrekvens. Hurtig langkjøring kan utføres på sykkel, langrenn og som svømming, men forbindes oftest med løping. Underlaget bør være forholdsvis flatt og jevnt, og kupert terreng er lite egnet for hurtig langkjøring. 

## Treningens mål
Målet med langkjøring er å øke kroppens aerobe kapasitet, det vil si evnen til å være i aktivitet over lengre tid med relativ høy intensitet. Denne typen trening vil over tid øke kroppens maksimale oksygenopptak, heve den anaerobe terskel, øke hjertets slagvolum, styrke hjertets slagkraft, redusere hvilepuls og effektivisere lungeventilasjon. Antall kapillarårer rundt muskelfibrene vil øke, kroppens muskelfibrer blir mer utholdende og mitokondriene øker i antall og størrelse. Kroppens evne til å forbrenne fett og karbohydrater blir også bedre. I tillegg blir personens motivasjon til ytterligere trening bedre, og viljen til å presse seg blir sterkere. Utføres bevegelsene riktig i treningen vil også bevegelsesteknikken blir bedre og mer effektiv.

Den rolige formen for langkjøring er godt egnet til fettforbrenning, da lav intensitet over lengre tid vil stimulere kroppen til forbrenning av fett. Er målet for treningen fettforbrenning kan det være gunstig å gå, eller jogge i de tyngre delene av treningsøkten, for å holde intensiteten nede og dermed kunne holde på lenger. Varighet ved denne typen trening bør være minst 40 minutter og kan vare opptil flere timer.

## Kilder
Asbjørn Gjerset et.all. «Treningslære», 2006, Gyldendal Norsk Forlag AS
Dhankuta (distrikt)

**Dhankuta** er et av Nepals 75 administrative distrikter.

Dhankuta distrikt ligger i *Østregionen*, *Kosi Sone*. I vest og sør  grenser det mot Udayapur, i vest mot nord mot Bhojpur, i nord mot Sankhuwasabha, i nordøst mot Terhathum, i sørøst mot Panchthar, den østligste delen av sørgrensa går mot Morang, og den vestligste delen av sørgrensa går mot  Sunsari.

Dhankuta reknes til åsdistriktene.

Hovedstad i distriktet er Dhankuta, som i 2005 var anslått til å ha 22&nbsp;085 innbyggere.

Distriktet har 35 distriktsutviklingskomiteer og 1 bykommune.

Fra folketellinga i 1991 til 2001 gikk gruppa *andre religioner* opp fra 22,3 % til 36,7 %,  *buddhisme* vokste med 7,7 %, mens *hinduisme* sank fra 71,7 % til 47,5 %. Dette er et uttrykk for den nasjonale og politiske oppvåkninga blant kirat-folket limbu i distriktet, som dyrker sin egen gamle religion kiranti.

## Referanser


## Eksterne lenker
* Kart over Dhankuta-distriktet
* Kart med helsestatistikk (på engelsk)